ASchunck
Titel: Uden titel
Af: Claus Carstensen
Årstal: 2005
Formidlingstekst: Claus Carstensens udsmykning til Panum består af 3 naturalistiske skulpturer der alle er afstøbninger af kunstneren selv, støbt i bronze. En af skulpturerne viser kunstneren lade vandet op ad bygningen, i den anden skulptur står han på en stol og peger i retning af Frederik Bajers Plads, hvor Gottfred Eickhoff’s skulptur af Steno står. Den tredje skulptur viser Carstensen siddende på hug imens han holder sig for ørene og prøver at lukke verden eller måske larmen omkring sig ude. Værkerne behandler territoriet som tema, gennem figurernes forskellige positurer og deres tilhørende betydninger. 
